John Watson (kilpa-autoilija)

John Marshall Watson (s. 4. toukokuuta 1946 Belfast, Pohjois-Irlanti, Iso-Britannia) on  brittiläinen entinen kilpa-autoilija ja Formula 1-kuljettaja.

 Ura 
pienoiskuva|Watson vuoden 1985 Euroopan Grand Prix'n harjoituksissa.
John Watson on kokenut ja menestynyt F1-kuljettaja, joka ajoi kaikkiaan 152 MM-osakilpailua, keräsi niistä 5 voittoa ja 15 muuta palkintosijaa sekä 169 MM-pistettä. Hänen nimiinsä kirjattiin myös kaksi paalupaikkaa ja viisi kilpailun nopeinta kierrosta.

Watson ajoi Formula ykkösissä vuosina 1973–1985 kymmenen kokonaista kautta, kahden kisan mittaisen tulokaskauden sekä jäähdyttelykauden, joka jäi vain yhden osakilpailun pituiseksi. Hän oli pitkäaikainen McLaren-ajaja ja kuului talliin vuosina 1979–1985. Hänet palkattiin McLarenille sen jälkeen, kun ruotsalainen Ronnie Peterson oli saanut surmansa Monzan lähtökolarissa kauden 1978 lopulla.

Watson taisteli kaudella 1982 tosissaan maailmanmestaruudesta. Watson hallitsi alkukautta ja johti selvästi kahdeksan osakilpailun jälkeen. Sen jälkeen keskeytykset seurasivat toisiaan, ja johtoon hivuttautui ranskalainen Ferrari-kuljettaja Didier Pironi. Tämä kuitenkin loukkaantui vaikeasti kauden viidenneksi viimeisessä Saksan GP:ssä ja joutui jättämään sarjan kesken. Pironilla oli siinä vaiheessa 39, Watsonilla 30 ja Suomen Keke Rosbergillä 23 pistettä.

Rosberg sijoittui Saksassa kolmanneksi, Itävallassa toiseksi ja Sveitsissä ykköseksi. Watson keskeytti nämä GP:t, mutta otti neljännen sijan Italiassa. Ennen viimeistä osakilpailua tilanne oli: Rosberg 42, Pironi 39 ja Watson 33. Watson olisi vienyt maailmanmestaruuden voittamalla viimeisen GP:n edellyttäen, että Rosberg olisi jäänyt pisteittä. Watson ja Rosberg olisivat tuolloin päätyneet tasapisteisiin, mutta Watsonin useammat osakilpailuvoitot olisivat ratkaiseet pelin hänen hyväkseen. Watson ajoi Las Vegasissa loistavasti, mutta joutui taipumaan Tyrrellin Michele Alboretolle. Tosin voittokaan ei olisi riittänyt, sillä Rosberg sijoittui viidenneksi ja kartutti pistetiliään kahdella. Watson ylti lopulta tasapisteisiin Pironin kanssa. Kummallakin oli yhtä monta voittoa (2) ja yhtä monta kakkossijaa (2), mutta Pironilla oli kolmossijojakin kaksi Watsonin yhtä vastaan. Joissakin tilastoissa Watson on kirjattu MM-sarjan kakkoseksi yhdessä Pironin kanssa.

F1-uransa jälkeen Watson ajoi jonkin aikaa urheiluautosarjoissa, kunnes päätyi usein käytetyksi ja laajalti arvostetuksi tv-kommentaattoriksi muun muassa Eurosportilla. Hän on myös johtanut omaa kilpa-ajajakouluaan Silverstonessa.

Kaudet, tallit, pisteet, sijoitukset
 1973 (Brabham): 0 MM-pistettä, sijoitus MM-sarjassa -
 1974 (Brabham): 6 pistettä, sijoitus 15:s
 1975 (Surtees, Lotus, Penske): 0 pistettä, sijoitus -
 1976 (Penske): 20 pistettä, sijoitus 7:s
 1977 (Brabham): 9 pistettä, sijoitus 13:s
 1978 (Brabham): 25 pistettä, sijoitus 6:s
 1979 (McLaren): 15 pistettä, sijoitus 9:s
 1980 (McLaren): 6 pistettä, sijoitus 11:s
 1981 (McLaren): 27 pistettä, sijoitus 6:s
 1982 (McLaren): 39 pistettä, sijoitus 3:s
 1983 (McLaren): 22 pistettä, sijoitus 6:s
 1985 (McLaren): 0 pistettä, sijoitus -

Formula 1-tulokset
(Lihavoitu merkitsee paalupaikkaa ja kursivoitu kilpailun nopeinta kierrosta.)
 Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 17 Sijoitus Pisteet  Hexagon of Highgate Brabham BT37 Ford Cosworth DFV 3.0 V8 ARG BRA RSA ESP BEL MON SWE FRA GBR NED GER AUT ITA CAN - 0 Motor Racing Developments Brabham BT42 USA  Goldie Hexagon Racing Brabham BT42 Ford Cosworth DFV 3.0 V8 ARG BRA RSA ESP BEL MON SWE NED FRA GBR 15. 6 Brabham BT44 GER AUT ITA CAN USA  Team Surtees Surtees TS16 Ford Cosworth DFV 3.0 V8 ARG BRA RSA ESP MON BEL SWE NED FRA GBR AUT ITA - 0 John Player Team Lotus Lotus 72F GER Penske Cars Penske PC1 USA  Citibank Team Penske Penske PC3 Ford Cosworth DFV 3.0 V8 BRA RSA USW ESP BEL MON 7. 20 Penske PC4 SWE FRA GBR GER AUT NED ITA CAN USA JPN  Martini Racing Brabham BT45 Alfa Romeo 115-12 3.0 F12 ARG BRA RSA USW ESP MON BEL SWE FRA GBR GER AUT NED ITA USA CAN JPN 13. 9  Parmalat Racing Team Brabham BT45C Alfa Romeo 115-12 3.0 F12 ARG BRA 6. 25 Brabham BT46 RSA USW MON BEL ESP FRA GBR GER AUT NED ITA USA CAN Brabham BT46B SWE  Marlboro Team McLaren McLaren M28 Ford Cosworth DFV 3.0 V8 ARG BRA RSA USW 9. 15 McLaren M28B ESP BEL McLaren M28C MON FRA McLaren M29 GBR GER AUT NED ITA CAN USA  Marlboro Team McLaren McLaren M29B Ford Cosworth DFV 3.0 V8 ARG BRA RSA 11. 6 McLaren M29C USW BEL MON FRA GBR GER AUT NED ITA CAN USA  Marlboro McLaren International McLaren M29F Ford Cosworth DFV 3.0 V8 USW BRA 6. 27 McLaren MP4 ARG SMR BEL MON ESP FRA GBR GER AUT NED ITA CAN CPL  Marlboro McLaren International McLaren MP4B Ford Cosworth DFV 3.0 V8 RSA BRA USW SMR BEL MON DET CAN NED GBR FRA GER AUT SUI ITA CPL 3. 39  Marlboro McLaren International McLaren MP4/1C Ford Cosworth DFV 3.0 V8 BRA USW FRA 6. 22 Ford Cosworth DFY 3.0 V8 SMR MON BEL DET CAN GBR GER AUT NED McLaren MP4/1E TAG TTE PO1 1.5 V6t ITA EUR RSA  Marlboro McLaren International McLaren MP4/2B TAG TTE PO1 1.5 V6t BRA POR SMR MON CAN DET FRA GBR GER AUT NED ITA BEL EUR RSA AUS - 0

Lähteet

Aiheesta muualla
 Grandprix.com / Watson 

Luokka:Brittiläiset Formula 1 -kuljettajat
Luokka:Vuonna 1946 syntyneet
Luokka:Elävät henkilöt